Къэбэрдей-Балъкъэрым и Iэтащхьэр Урысейм и хъумапIэ банкым и унафэщIхэм яIущIащ
КъБР-м и Iэтащхьэ КIуэкIуэ Казбек шыщхьэуIум и 12-м IущIащ Урысейм и хъумапIэ банк акционер зэгухьэныгъэм и вице-президент — къэрал IуэхущIапIэхэм ядэлэжьэнымкIэ департаментым и унафэщI Чачин Михаил.
Къэбэрдей-Балъкъэр Республикэмрэ Урысейм и хъумапIэ банкымрэ унэтIыныгъэщIэхэм дяпэкIи щызэдэлэжьэным щытепсэлъыхьащ зэIущIэм. Къапщтэмэ, и гугъу ящIащ туризм IэнатIэм ехьэлIа проектхэр щIыналъэм щыгъэзэщIэным.
Банкым и лIыкIуэхэм республикэм и Iэтащхьэр щыгъуазэ ящIащ IэнатIэ зыбжанэм къапэщыт къалэнхэр дэгъэкIынымкIэ щыIэ хэкIыпIэхэм.
КIуэкIуэ Казбек къыхигъэщащ Урысей ахъшэ хъумапIэм дэлэжьэным Къэбэрдей-Балъкъэрым IэмалыфIхэр къызэрыритынур туризм IэнатIэм зегъэужьыным хуэгъэпса инфраструктурэ проектышхуэхэр республикэм и щIыналъэм щыпхыгъэкIынымкIэ.
